Document ID: 32007D0602

KOMISSION PÄÄTÖS,
tehty 5 päivänä syyskuuta 2007,
sidosryhmien neuvotteluryhmän perustamisesta kansanterveyden ja kuluttajasuojan alalla
(2007/602/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
sekä katsoo seuraavaa:
(1)
Perustamissopimuksen 153 artiklassa Euroopan yhteisölle annetaan tehtäväksi varmistaa kuluttajansuojan korkea taso sekä edistää kuluttajien oikeutta tiedonsaantiin ja järjestäytymiseen etujensa valvomiseksi. Kuluttajansuojaa koskevat vaatimukset on lisäksi otettava huomioon yhteisön muita politiikkoja ja muuta toimintaa määriteltäessä ja toteutettaessa.
(2)
Toissijaisuus- ja suhteellisuusperiaatteiden soveltamisesta tehdyn pöytäkirjan (N:o 30, 1997) (1) määräysten mukaisesti komission olisi kuultava mahdollisimman monia tahoja ennen säädösehdotusten tekemistä.
(3)
Valkoisessa kirjassaan ”Eurooppalainen hallintotapa” (2) komissio sitoutui osaltaan vahvistamaan yhteisön neuvottelu- ja keskustelukulttuuria.
(4)
Tiedonannossaan Euroopan avoimuusaloitetta koskevan vihreän kirjan jatkotoimenpiteistä (3) komissio ilmoitti aikovansa parantaa edelleen kuulemistensa laatua yleisesti.
(5)
Pyrkiessään parantamaan sidosryhmien kuulemista kansanterveyden ja kuluttajansuojan alalla komissio voi tarvita asiantuntijoista koostuvan neuvoa-antavan ryhmän asiantuntemusta.
(6)
Tästä syystä on tarpeen perustaa sidosryhmien neuvotteluryhmä kansanterveyden ja kuluttajansuojan alalla sekä määritellä sen tehtävät ja kokoonpano.
(7)
Neuvotteluryhmän tehtävänä on neuvoa komissiota, jotta löydetään parhaat toimintatavat kuulemismenettelyissä, ja auttaa komissiota mitoittamaan kansanterveyden ja kuluttajansuojan alan sidosryhmien osallistumisen muodot niiden tarpeiden mukaisiksi.
(8)
Neuvotteluryhmään olisi kuuluttava tasapuolisesti edustajia sekä elinkeinoelämästä (liitot ja yksittäiset yritykset) että kansalaisjärjestöistä, joita terveys- ja kuluttaja-asioiden pääosaston vastuualueisiin kuuluvat politiikan alat koskevat.
(9)
Neuvotteluryhmän jäsenet olisi nimitettävä siten, että varmistetaan mahdollisimman korkea pätevyystaso, alan laaja asiantuntemus ja samalla mahdollisimman laaja maantieteellinen jakauma yhteisössä sekä tasapainoinen sukupuolijakauma.
(10)
Tässä päätöksessä olisi vahvistettava säännöt, jotka koskevat sidosryhmien neuvotteluryhmän jäsenten oikeutta luovuttaa tietoja. Säännöt eivät saisi rajoittaa komission sisäisten menettelysääntöjen muuttamisesta 29 päivänä marraskuuta 2001 tehdyn komission päätöksen 2001/844/EY, EHTY, Euratom (4) liitteessä vahvistettujen komission turvallisuussäännösten soveltamista.
(11)
Neuvotteluryhmän jäseniin liittyvien henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (5) säännöksiä,
ON PÄÄTTÄNYT SEURAAVAA:
1 artikla
Sidosryhmien neuvotteluryhmä
Perustetaan 10 päivästä lokakuuta 2007 lukien sidosryhmien neuvotteluryhmä, jäljempänä ’ryhmä’.
2 artikla
Tehtävät
1. Komissio voi kuulla ryhmää sidosryhmien kuulemismenettelyjen parantamiseen liittyvissä kysymyksissä kansanterveyden ja kuluttajansuojan alalla.
2. Ryhmän tehtävänä on
a)
pohtia sidosryhmien edustavuutta;
b)
käsitellä sidosryhmien edustuksen mahdollista epätasapainoa ja opastaa komissiota kuulemismenettelyissä ottaen huomioon sidosryhmien näkökohdat ja mukauttaen menettelyt niihin;
c)
tutkia perusteet joustavampaa ja pidempää kestoa (yli kahdeksan viikkoa) edellyttävälle kuulemiselle;
d)
tarkastella kansallisten foorumien osuutta kehitettäessä yhteisöön vuosina 2004 ja 2007 liittyneiden jäsenvaltioiden kansalaisjärjestöjen valmiuksia ja pohtia jäsenvaltioiden asemaa paikallistason toiminnassa.
3. Ryhmän puheenjohtaja voi ilmoittaa komissiolle, että ryhmän kuuleminen tietystä kysymyksestä on toivottavaa.
3 artikla
Jäsenten nimittäminen
1. Komissio nimittää ryhmän jäsenet, jäljempänä ’jäsenet’, sellaisten asiantuntijoiden joukosta, joilla on kokemusta 2 artiklan 2 kohdassa tarkoitetuilta aloilta ja jotka ovat vastanneet kiinnostuksenilmaisupyyntöön.
2. Ryhmä muodostetaan enintään 20 jäsenestä.
3. Jäseneksi nimittäminen on henkilökohtainen, ja jäsenet antavat komissiolle neuvoja ulkopuolisista ohjeista riippumattomasti.
4. Jäsenet nimitetään nelivuotiskaudeksi, jota ei voida uusia. Ensimmäisen nimityksen yhteydessä puolet jäsenistä on kuitenkin nimitettävä kaksivuotiskaudeksi, jota ei voida uusia. Jäsenten on toimittava tehtävässään, kunnes heidän tilalleen nimitetään uusi jäsen tai heidän toimikautensa päättyy.
5. Jäsenille, jotka eivät pysty enää osallistumaan tehokkaasti ryhmän työhön, jotka eroavat tai jotka eivät täytä tämän artiklan 3 kohdassa tai perustamissopimuksen 287 artiklassa mainittuja edellytyksiä, voidaan nimittää seuraaja jäljellä olevaksi toimikaudeksi.
6. Jäsenten, jotka on nimitetty yksityishenkilöinä, on joka vuosi allekirjoitettava sitoumus toimimisesta yleisen edun hyväksi sekä ilmoitus sellaisten sidonnaisuuksien puuttumisesta tai olemassaolosta, jotka voisivat vaarantaa heidän puolueettomuutensa.
7. Yksityishenkilöinä nimitettyjen jäsenten nimet julkaistaan terveys- ja kuluttaja-asioiden pääosaston Internet-sivuilla. Jäsenten nimet kerätään, käsitellään ja julkaistaan asetuksen (EY) N:o 45/2001 säännösten mukaisesti.
4 artikla
Toiminta
1. Ryhmän puheenjohtajana toimii komissio.
2. Ryhmä voi komission kanssa asiasta sovittuaan perustaa alaryhmiä tarkastelemaan tiettyjä kysymyksiä ryhmän määrittelemien tehtävien mukaisesti. Alaryhmät hajotetaan heti kun ne ovat täyttäneet toimeksiantonsa.
3. Puheenjohtaja voi kutsua asiantuntijoita tai tarkkailijoita, joilla on käsiteltävän asian erityistietämystä, osallistumaan ryhmän tai alaryhmän työhön, jos tämä on hyödyllistä ja/tai tarpeen.
4. Ryhmän tai alaryhmän toimintaan osallistumisen yhteydessä saatuja tietoja ei saa luovuttaa, jos komissio on ilmoittanut tietojen liittyvän luottamuksellisiin asioihin, ellei päätöksen 2001/844/EY, EHTY, Euratom liitteen säännöksistä muuta johdu.
5. Ryhmä ja sen alaryhmät kokoontuvat yleensä komission tiloissa komission vahvistamien menettelyjen ja aikataulun mukaisesti. Komissio huolehtii sihteeripalveluista. Muut komission virkamiehet, joita asia koskee, voivat olla läsnä ryhmän ja sen alaryhmien kokouksissa.
6. Ryhmä vahvistaa työjärjestyksensä komission asiantuntijaryhmille laatiman työjärjestysmallin (6) pohjalta.
7. Komissio julkaisee terveys- ja kuluttaja-asioiden pääosaston Internet-sivuilla ryhmän laatimia tiivistelmiä, päätelmiä tai päätelmien osia ja valmisteluasiakirjoja asianomaisen asiakirjan alkukielellä.
5 artikla
Kokouskulut
Komissio korvaa ryhmän toimintaan liittyvät jäsenten, asiantuntijoiden ja tarkkailijoiden matkakulut ja soveltuvin osin myös oleskelukulut ulkopuolisille asiantuntijoille maksettavia korvauksia koskevien komission sääntöjen mukaisesti.
Jäsenet, asiantuntijat ja tarkkailijat eivät saa palkkiota tehtäviensä hoidosta.
Kokouskulut korvataan komission vastuuyksiköitten ryhmälle varaamien vuotuisten määrärahojen rajoissa.
Tehty Brysselissä 5 päivänä syyskuuta 2007.

Labels: 0
3
15
1